ang akala mo ba'sapagka'naturan kang amerikano at ang kaharap mo'mga kayumanggi ay maaari mo nang yurakan ang kanilang karapatan at isalusak ang kanilang karangalan?. di mo na inalaalang sila ay iyong kapwa? na sila ay iyong kapantay? oh, kayong mga dayuhang halimaw! sino kayong papariparito sa isang bayang di inyo at pag nahandito na'walang kakalasagin kundi ang pangdadahas at paghahariharian? iyan baga ang inyong igaganti sa bayang ito na kahima'hirap na'tiis pa rin nang tiis, masunod lang kayo? kahi'hapo na'hila pa rin nang hila, kayo lamang ay mapagbigyang loob? ah, mga walang turing!. mga pusong masasakim at mapagmataas! di na ninyo inisip na doon sa langit ay may isang diyos! isang diyos na nagmamasid sa inyong mga kilos, isang diyos na walang kinikilingan, ang diyos na huhukom sa inyong mga gawa!!. may araw ring kayo'sasayaran ng kanyang kamay, may araw ring lalagpak sa inyong mga ulo ang mabisang sumpa at higanting kakilakilabot ng isang bayang dinadaya! mga kahabaghabag!.